text: Motorvej var spærret i myldretiden
  14 oktober 2019 kl. 16.50
  Uheld spærrede den sønderjyske motorvej mandag eftermiddag. De lange bil-køer kan nu passere i ét spor.
  En personbil kørte ved 16.30-tiden op bag i en lastbil på den sønderjyske motorvej. Uheldet skete midt i myldretiden i det sydgående spor og resulterede hurtigt i lange køer.
  - Føreren af personbilen er til observation på sygehuset, men der er sandsynligvis ikke tale om personskade, fortæller vagtchef hos Syd- og Sønderjyllands Politi, Erik Lindholdt, til TV SYD.
  Læs mere på localeyes.dk
  Ved 18.30-tiden var oprydningsarbejdet stadig i gang. Det ene spor var åbnet for trafikken, og Vejdirektoratet forudser, at hele motorvejen atter er farbar tidligst ved 19-tiden.
  Uheldet skete mellem afkørsel 70a Rødekro og 70b Aabenraa N.
  